Távozik Szivek Norbert - Napi.hu
Domokos László, 2018. augusztus 1. szerda, 18:35
A távozást a társaság megváltozott feladat- és hatáskörével indokolta az MTI-hez szerdán eljuttatott közleményében a nemzeti vagyon kezeléséért felelős tárca nélküli miniszter sajtó és kommunikációs főosztálya.
Bártfai-Mager Andrea, a nemzeti vagyon kezeléséért felelős tárca nélküli miniszter a jövőben a nemzeti vagyon kezelésének stratégiai kérdéseiben tanácsadóként számít Szivek Norbert szaktudására - olvasható a közleményben.
Szivek 2015 és 2018 között vezette a nemzeti vagyonkezelőt, ebben az időszakban csaknem 400 milliárd forinttal nőtt az állami társaságok, és további 2500 milliárd forinttal az MNV Zrt. által kezelt ingatlanvagyon értéke. Nevéhez fűződik továbbá az állami vagyonelemek átlátható értékesíthetőségét lehetővé tevő elektronikus aukciós rendszer bevezetése is - írta a miniszter.